রাজেশ চৌহান

রাজেশ কুমার চৌহান (উচ্চারণ; গুজরাটি: રાજેશ ચૌહાણ; জন্ম: ১৯ ডিসেম্বর, ১৯৬৬) বিহারের (অধুনা ঝাড়খণ্ড) রাঁচি এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মধ্যপ্রদেশ দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন রাজেশ চৌহান। ১৯৮৮-৮৯ মৌসুম থেকে ২০০০-০১ মৌসুম পর্যন্ত রাজেশ চৌহানের প্রথম-শ্রেণীর খেলোয়াড়ী জীবন চলমান ছিল। ১৯৯০-এর দশকে ভারতীয় স্পিনারত্রয় লেগ ব্রেক বোলার অনিল কুম্বলে, লেফট-আর্মঅর্থোডক্স বোলার ভেঙ্কটপতি রাজু’র সাথে অফ ব্রেক বোলার হিসেবে অংশ নিয়েছেন। সমগ্র খেলোয়াড়ী জীবনে একুশটি টেস্ট ও পঁয়ত্রিশটি একদিনের আন্তর্জাতিকে অংশগ্রহণ করেছেন রাজেশ চৌহান। ২৯ জানুয়ারি, ১৯৯৩ তারিখে কলকাতায় সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ১৯৯৮ তারিখে একই মাঠে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। অংশগ্রহণকৃত খেলাগুলোয় তিনি খুব কমই ভূমিকা পালন করেছিলেন। তাসত্বেও ঐ টেস্টগুলোর কোনটিতেই তিনি ভারতের পরাজয় দেখেননি। এ রেকর্ডের পাশাপাশি ১৯৯৭ সালে করাচীতে সাকলাইন মুশতাকের বলে ছক্কা হাঁকিয়ে ভারতের চার উইকেটের জয়ে নিজেকে স্মরণীয় করে রাখেন। তার বোলিং ভঙ্গীমায় কিছুটা সন্দেহ ছিল। সন্দেহ থেকে মুক্ত থাকার পর পুনরায় তাকে টেস্ট দলে খেলার জন্যে আমন্ত্রণ জানানো হয়। ১৯৯৭-৯৮ মৌসুমে কলম্বোর থিঁতু হয়ে থাকা প্রেমাদাসা স্টেডিয়ামে ব্যাটসম্যানদের উচ্চ রান সংগ্রহের খেলায় অফ স্পিনার রাজেশ চৌহানের দূর্ভাগ্যজনকভাবে অংশগ্রহণ ছিল। ৭৮ ওভারে তিনি ২৭৬ রান খরচ করেন। একটিমাত্র উইকেট পান ও স্বাগতিক শ্রীলঙ্কা দল ৯৫২/৬ তুলে ইনিংস ঘোষণা করে। এ সংগ্রহটি টেস্ট ক্রিকেটের ইতিহাসের সর্বোচ্চ সংগ্রহ। ফলশ্রুতিতে, ভারতীয় অধিনায়ক উইজডেন ক্রিকেটার্স অ্যালমেনাকের প্রতিবেদকের কাছ এক স্বাক্ষাৎকারে মন্তব্য করেন যে, টসে জয়লাভ করাটা ভীতিজনক ছিল। এরপর, তার বোলিংয়ের বৈধতার বিষয়ে পুনরায় বিতর্ক শুরু হওয়াসহ সাধারণমানের ক্রীড়াশৈলী প্রদর্শনের ফলে ভারত দল থেকে বাদ দেয়া হয়। এপ্রিল, ২০০৭ সালে মোটর গাড়ি দূর্ঘটনায় মারাত্মকভাবে আহত হন। পা, পিঠ, হাত ও মাথায় গুরুতর চোট পান। বর্তমানে তিনি ভিলাইয়ে বসবাস করছেন ও ছত্তিশগড়ে ব্যবসা পরিচালনা করছেন। ভিলাই স্টিল প্ল্যান্টের প্রো তিনি। তার পিতা গোবিন্দ রাজা চৌহান রাঁচিতে বসবাস করতেন এবং ১৯৫৭ সালে রঞ্জী ট্রফি ও ১৯৬৪ সালে দিলীপ ট্রফি প্রতিযোগিতায় অংশ নেন। তাদের পূর্ব-পুরুষ কুচের ভিদিতে ও তিনি কুচ গুরজার সম্প্রদায়ের সদস্য। ১৯৯৩ থেকে ১৯৯৬ সাল পর্যন্ত কুচ গুরজার ক্ষত্রিয় সম্প্রদায়ের শাখা নিখিল ভারত যুব শাখার সভাপতির দায়িত্বে ছিলেন ও ঐ সম্প্রদায়ে সক্রিয় সামাজিক সদস্য। ৭ জুলাই, ২০১৪ ভিলাইয়ে নিজ গৃহে হৃদযন্ত্র ক্রীয়ায় আক্রান্ত হন ও পরবর্তীকালে আরোগ্যলাভ করেন। Rajesh Chauhan injured in road accident "Ex-cricketer Rajesh Chauhan injured"। ৫ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০২০।  Kutch Gurjar Kshatriya Samaj : A brief History & Glory by Raja Pawan Jethwa. (2007) "कच्छ गुर्जर समाज का मिलन समारोह"। Dainik Bhaskar। ১ নভেম্বর ২০১১। ৭ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৩।  "Cricketer Rajesh Chauhan suffers cardiac arrest"। ABP Live। সংগ্রহের তারিখ ৭ জুলাই ২০১৪।  চেতন চৌহান বিজয় রাজিন্দরনাথ ভারতীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ভারতীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে রাজেশ চৌহান (ইংরেজি) ক্রিকেটআর্কাইভে রাজেশ চৌহান (সদস্যতা প্রয়োজনীয়) (ইংরেজি)